[{"text_idx": "#000003", "text": "Pam oeddech chi moen gwneud prentisiaeth?\nMae yna lot o resymau pam roeddwn i eisiau gwneud prentisiaeth. Roedd gweithio yn y BBC yn freuddwyd imi, a gweithio yn y diwydiant cyfryngau oedd yr hyn yr oeddwn i eisiau."}, {"text_idx": "#000006", "text": "Beth oedd eich swydd brentis yn ei olygu?\nRoedd fy swydd prentis yn cynnwys trefnu\u2019r paratoi cyn saethu (teithio, llety, arlwyo, asesiadau risg, amserlenni a sgriptiau), trefnu beth i fynd efo ni, megis offer camera, propiau, batris ayyb. Yn ogystal a\u0302 hyn roedd fy swydd yn cynnwys gwaith papur o\u0302l-gynhyrchu, defnyddio Avid i olygu, a thrawsgrifio."}, {"text_idx": "#000008", "text": "Beth ddigwyddodd pan wnaethoch chi gwblhau eich prentisiaeth?\nPan wnes i gwblhau fy mhrentisiaeth, roeddwn i mor drist i adael gan fy mod wedi gwneud grw\u0302p da o ffrindiau ac roedd y profiad a gefais yn wych. Fodd bynnag, oherwydd fy mhrofiadau roeddwn i am ehangu fy sgiliau a\u2019n gwybodaeth am farchnata. Rydw i nawr yn gweithio gyda chwmni cyfryngau Cymraeg o\u2019r enw Object Matrix."}, {"text_idx": "#000009", "text": "Ydych chi wedi tyfu o ganlyniad i\u2019r brentisiaeth?\nWnaeth y brentisiaeth helpu fi dyfu mewn sefyllfaoedd da a drwg. Y prif ddatblygiadau i mi oedd gyda fy hyder, gwybodaeth ac annibyniaeth. Dwi wedi synnu faint rydw i wedi ei ddysgu mewn cyfnod byr. Mae prentisiaeth yn bendant yn eich newid chi am y gorau!"}, {"text_idx": "#000010", "text": "Beth yw\u2019r cam nesaf yn eich gyrfa?\nAr hyn o bryd rydw i\u2019n gweithio fel Cynorthwy-ydd Gwerthu a Marchnata sy\u2019n golygu fy mod i\u2019n rheoli a chydlynu\u2019r gweithgareddau marchnata (cyfryngau cymdeithasol, ebyst, ymgyrchoedd, creu fideos, webinars, digwyddiadau a theithio) yn ogystal a\u0302 thasgau cysylltiadau cyhoeddus. Mae fy swydd gyfredol wedi fy ngalluogi i deithio, sy\u2019n rhywbeth nad ydw i wedi gwneud o\u2019r blaen, ac mae hyn yn ganlyniad o\u2019r brentisiaeth."}, {"text_idx": "#000011", "text": "Rydw i\u2019n gobeithio gwna\u0302i barhau i dyfu o fewn fy ro\u0302l gyda Object Matrix am mor hir ag sy\u2019n bosib. Fodd bynnag, rydw i hefyd yn gweld fy hun yn dechrau busnes ymgynghori neu sefydliad elusennau fy hun i helpu pobl eraill sydd wedi bod mewn sefyllfaoedd tebyg i\u2019r rhai rydw i wedi bod ynddo."}]